Erich Hoepner: Taistelukäsky (itärintama 1941)
Käännös kirjallisesta menettelyohjeesta, jonka kenraali Erich Hoepner antoi joukoilleen 2. toukokuuta 1941 valmistamaan Saksan hyökkäystä Neuvostoliittoon.

Käsky

[Leimat:]
Päällystöasiakirja! - Vain upseereille. (Chef-Sache! Nur durch Offizier.)
Salainen komentoasiakirja (Geheime Kommandosache)

Liite 2 	

[Osoitettu lyhentein:] 
Panssarikrenatööri 4:n johdolle (zu Kdo.d.Pz.Gr. 4, Ia)
Nr. 20/41 salainen komentoasiakirja vain päällystölle (Nr. 20/41 g.Kdos.Chefssche)
[Voimassa] 2. toukokuuta 1941 alkaen (vom 2.5.1941)

7 kopiota
2. kopio

		
Taistelukäsky

A.) Johdanto

Sota Neuvostoliittoa vastaan on tärkeä osa Saksan kansan taistelua olemassaolostaan. Se on vanha germaanien sota slaaveja vastaan, Euroopan puolustamista moskoviitti-aasialaisten tulvalta ja juutalaisen bolshevismin vastustamista.
Tämän sodan tavoitteen on oltava nykypäivän Venäjän tuhoaminen, ja tästä syystä se täytyy käydä ennen näkemättömällä kovuudella. Jokainen yhteenotto tulee käsittää ja toteuttaa rautaisella tahdolla varustettuna, jokaisen yhteenoton tulee merkitä vihollisen armotonta tuhoamista. Erityisesti nykyisen venäläis-bolshevistisen järjestelmän kannattajia ei tule sääliä.

B.) Käsky
1.) Yleistä
Tehtävä, joka lankeaa nopeasti eteneville joukoille, on
a.) murtautua suurten venäläisten taistelujoukkojen läpi, valmistella seuraavien osastojen eteneminen, ja
b.) pyrkiä vihollisjoukkojen selustaan niiden tuhoamiseksi sieltä käsin.
Tämän saavuttamiseksi pyrkimys taukoamattomaan etenemiseen täytyy olla mukana jokaisessa ajatuksessa, käskyssä ja toimessa. 
Ei ole olemassa estettä, jota ei voida voittaa tai ylittää. Luottakaa voimaan, järjestykseen, organisaatioon, komentoportaaseen ja varusteisiin hoitaessanne käsillä olevia tehtäviä. 
Pitäkää Führer ajatuksissanne vastoinkäymisiä kohdatessanne.

Jaettavaksi

Huomautukset
 Alkuperäisen dokumentin alleviivatut kohdat ovat tässä lihavoitu
 Käännetty saksankielisestä alkuperäisen dokumentin valokuvakopiosta, joka löytyy sivulta Jewish Virtual Library: General Hoepner on the War Against Russia

Natsi-Saksa